# **2. nacionalni susret osoba otvorenih za katolički brak  - Karlovac 04.11.2023. "Evo činim sve novo!" (Otk 21,5)**

**ČESTO POSTAVLJANA PITANJA (FAQ)**

# **Pitanje 1: Gdje će se susret održati?**

# Odgovor: Susret će se održati u Nacionalnom svetištu sv. Josipa u Karlovcu.

# **Pitanje 2: Kada će se održati 2. nacionalni susret osoba otvorenih za katolički brak?**

# Odgovor: 2. nacionalni susret osoba otvorenih za katolički brak održat će se 04. studenog 2023. s početkom u 10.00 sati

# **Pitanje 3: Što ako ne mogu stići na početak susreta?**

# Odgovor: Ako planirate doći na susret nakon svete mise i ručka, program za vas će početi u 13:30 sati. Molimo vas da unaprijed obavijestite organizatore o vašem dolasku kasnije kako bismo vas mogli dočekati i registrirati za susret.

# **Pitanje 4: Koje aktivnosti će biti dio programa susreta?**

# Odgovor: Program susreta obuhvaća upoznavanje s znamenitostima Svetišta, svetu ispovijed, središnje misno slavlje koje će predvoditi mons. Antun Sente i vlč. Ivan Begović, inspirativna i korisna predavanja psihologinje dr. Darije Salopek Žiha, svjedočanstva bračnih parova, molitve, pjesme, druženje i okrepu.

# **Pitanje 5: Kako se mogu prijaviti za susret?**

# Odgovor: Prijaviti se možete putem poveznice [[https://bit.ly/PzSKarlovac](https://bit.ly/PzSKarlovac?fbclid=IwAR39bZ5aLRIt-x8C-RsShn_1bZr0m5QzIK8_phrdce7_AOrHc2b3qgUaMiw)]

# **Pitanje 6: Koliko iznosi doprinos za sudjelovanje na susretu?**

# Odgovor: Doprinos za sudjelovanje na susretu iznosi 10 eura .

# Opcionalni organizirani ručak je dodatnih 10 eura. Ručak nije obvezan ali ga preporučamo jer je i to prilika za upoznavanje! A i fin je 🙂

# **Pitanje 7: Gdje se može obaviti uplata doprinosa za sudjelovanje na susretu?**

# Odgovor: Doprinose za sudjelovanje možete platiti putem žiro računa Udruge.

# Ukoliko želite uplatiti za nekoga od sudionika obavezno upišite za koga plaćate doprinos (u opisu uz donacija upišete ime i prezime sudionika susreta)

# PODACI ZA UPLATU

KATOLIČKA UDRUGA "PRILIKA ZA SUSRET" Martina Divalta 71, Osijek

IBAN: HR8023600001103028610

ZAGREBAČKA BANKA DD

OPIS (OBVEZNO): DONACIJA

Molimo vas da u opisu ne upisujete ništa drugo osim DONACIJA.

MODEL POZIVA NA BROJ PRIMATELJA: HR99

SWIFT kod za plaćanje iz inozemstva:: ZABAHR2X

# **Pitanje 8: Što ako nemam financijskih sredstava za sudjelovanje na susretu?**

# Odgovor: Ako trenutno nemate financijskih sredstava za sudjelovanje, javite nam se e-mailom na adresu [prilikazasusret@gmail.com] kako bismo vam mogli osigurati sredstva za prijevoz i hranu. Važno nam je da svi zainteresirani mogu sudjelovati bez obzira na financijsku situaciju.

# **Pitanje 9: Postoji li mogućnost prijevoza za sudionike iz Slavonije?**

# Odgovor: Da, organiziramo prijevoz iz Slavonije ukoliko bude dovoljan broj sudionika koji bi putovali autobusom. Cijena prijevoza okvirno iznosi 30 eura i plaćanje je u autobusu.

# **Pitanje 10: Postoji li nešto posebno što trebam znati ako dolazim vlastitim prijevozom?**

# Odgovor: Molimo vas da za navigaciju koristite adresu "Dubovac 1, Karlovac" kako biste došli direktno na parkiralište Svetišta.

# **Pitanje 11: Kako se mogu povezati s drugim sudionicima radi dijeljenja troškova prijevoza?**

# Odgovor: Ako dolazite vlastitim prijevozom i želite dijeliti troškove prijevoza s drugim sudionicima, možete koristiti našu tablicu za organizaciju prijevoza. U tablici se možete prijaviti kao vozač ili putnik te se dogovoriti s ostalima.

# [Tablica prijevoza] https://docs.google.com/spreadsheets/d/1JOLBTRR\_RZbpKomXTGW8OPlVI90otlI1zaBbYwj61OE/edit#gid=0

# Vozači mogu unijeti svoje podatke kako bi ponudili prijevoz, dok sudionici koji trebaju prijevoz mogu tražiti prijevoz od drugih sudionika.

# **Pitanje 12: Mogu li se priključiti glazbenom dijelu programa?**

# Odgovor: Da, ako želite sudjelovati u glazbenom dijelu programa (pjevanje ili sviranje), javite nam se unaprijed kako bismo vas mogli povezati s ostalima u glazbenom timu.

# **Pitanje 13: Što ako se predomislim i ne mogu doći na susret?**

# Odgovor: Ako se iz bilo kojeg razloga predomislite ili ne možete doći na susret, molimo vas da nas obavijestite što prije kako bismo mogli pravovremeno reorganizirati prijevoz i druge logističke detalje.

# **Pitanje 14: Kako ću znati sve detalje i upute za sudjelovanje na susretu?**

# Odgovor: Detaljne upute i informacije bit će poslane svim sudionicima e-mailom uoči susreta. Molimo vas da ispravno unesete svoju e-mail adresu koju koristite i da pratite svoj e-mail kako biste bili informirani o svim važnim detaljima vezanim uz susret.

# **Pitanje 15: Kako će se susret odvijati ako bude loše vrijeme?**

# Odgovor: Sve aktivnosti susreta, uključujući svetu misu i druge programe, održavat će se unutar prostora Nacionalnog svetišta svetog Josipa u Karlovcu. Neovisno o vremenskim uvjetima, susret će se nastaviti prema planu.

# **Pitanje 16: Kako će se upravljati otpadom tijekom susreta?**

# Odgovor: Molimo sve sudionike da budu odgovorni i ne bacaju otpad oko Svetišta. Bit će postavljene kante za odlaganje otpada na više mjesta. Molimo vas da koristite kante za smeće kako bismo očuvali čistoću prostora.